Azər Hacıəsgərli

Azər Əhməd oğlu Əsgərov () — Azərbaycanlı bəstəkar və səs rejissoru.

 Həyatı 
Azər Əhməd oğlu Əsgərov (Hacıəsgərli) 1984-cü il fevralın 29-da Bakı şəhərində anadan olub. 1990–2000-ci illər orta məktəbdə oxuyub. 1996–2005-ci illərdə 21 saylı Rastropoviçlər adına musiqi məktəbinin skripka sinfində təhsil alıb. 2000–2004-cü illərdə Bakı Mühəndislik Universitetinin "İstehsalat və xidmət sahələrinin iqtisadiyyatı və idarə edilməsi" fakültəsini bitirib. 2005-ci ildə Ü. Hacıbəyov adına Bakı Musiqi Akademiyasının bəstəkarlıq fakültəsinə (Xəyyam Mirzəzadənin sinfi) daxil olub. 2009-cu ildə təhsilini Ceyhun Allahverdiyevin sinfində bitirib. Aydın Əzimovun sinfində bəstəkarlıq fakültəsinin magistr pilləsində təhsil alıb (2009–2012). 2010–2011-ci illərdə Rusiyada Sankt-Peterburq Kino və Televiziya Akademiyasında(ГуКиТ. С. П) ixtisas artırma institutunda səs rejissorluğu fakültəsində təhsil alıb.

Şair, nasir, mərhum Tofiq Mahmudun nəvəsi, şair İbrahim Göyçaylının qardaşı oğludur.

 Fəaliyyəti 
Eduard Artemyevin (Stalker, Güzgü, Sibiriada), Michael Price (Şerlok, Xobbit "mus.red.", Drakula), Alla Zaqaykeviç(Mamay, İkinci əl, Bələdçi) kurslarında iştirak edib.

2017-ci ildə Kiyev Dovjenko mərkəzinin və British Council şurasının təşkil etdiyi "Envision Sounds" proqramının iştirakçısı olmuşdur.

2018-ci ildə həmin proqramın finalçısı olaraq "Mute Nights" bəstəkar və musiqiçilər üçün nəzərdə tutulmuş beynəlxalq kinofestivala dəvət almışdır. Finalda Britaniya rejissoru Antony Asquithin 1928-ci ildə çəkilən "Underground" filminə musiqi yazmışdır. Film canlı alətlərlə festivalda Dovjenko mərkəzinin kinozalında nümayiş olunub. Həmçinin "British Council Azerbaycan" şurasının təşkilatçılığı ilə Bakıda "Flame towers" kinoteatrında canlı alətlərlə təkrar nümayişi baş tutmuşdur.

2018–2019-cu illərdə LOLA texnologiyaları üzrə Tallin Teatr və Musiqi Akademiyasında və Praqa Musiqi Akademiyasında master-klasslarda iştirak etmişdir.

2022-ci ildə Praqada keçirilən Elements FMT festivalda əsəri ifa olunmuşdur.

2023-cü ildə Estoniyada keçirilən "Commute" audiovizual və elektron musiqi festivalının iştirakçısı olmuşdur.

Üzeyir Hacıbəyli adına Bakı Musiqi Akademiyasında Bəstəkarlıq kafedrasında müəllim olaraq işləyir. Əsasən kino və teatr musiqisi üzərində çalışır. Azərbaycan Bəstəkarlar İttifaqının üzvüdür.

Azərbaycan Dövlət Mədəniyyət və İncəsənət Universitetində "Tamaşanın musiqi tərtibatı" fənnindən dərs deyir.

Azərbaycan Dövlət Milli Dram Teatrının musiqi hissə müdiri və bədii şuranın üzvüdür. Həmçinin Azərbaycan radiosunda musiqi redaktoru olaraq çalışır.

Azərbaycan Kinematoqrafçılar İttifaqının və Azərbaycan Kinorejissorlar Gildiyasının idarə heyətinin üzvüdür.

2025-ci ildə Məryəm filminin musiqisinə görə "Ən yaxşı musiqi" nominasiyası üzrə Qızıl Pəri mükafatına layiq görülmüşdür.

 Əsərləri 

 Fortepiano üçün pyeslər
 Violin və fortepiano üçün sonata
 Kvartet
 "Dua" Soprano və arfa
 Nəfəsli kvintet və vibrofone üçün sonata
 Trio(violin, clarinet, tamburino) üçün sonata
 Simfonik poema
 Skripka və orkestr üçün konsert
 "Qara Violonçel" (solo cello) Black cello
 "Şərəfli ömür" söz. Nicat Əjdər ifa. Azad Şükürov
 "Untitled". Solo cello
 Fortepiano üçün 2 pyes("Qaraçı" və "İncə gülüm" aşıq havası üzərində)
 Violin və elektron səs üçün "Elektromani-Süleymani"
 "613.1992" hazırlanmış səs və 26 nəfərlik kamera orkestri üçün 3 hissəli əsər
 "MUD(palçıq)" elektron səs və tar üçün musiqi

 Filmoqrafiya 
 Bəstəkar 

 Teatr 
 "Maraqlı fiqur vəya siçan qadin" (2016) rej. Vidadi Həsənov
 "Hekayəti Müsyö Jordan Həkimi-Nəbatat və Dərviş Məstəli Şah Cadükuni Məşhur"(M. F. Axundov) musiqili komediya (2021) rej. Elvin Mirzəyev
 "Casus"(Kamal Abdulla) 2022 rej. Anar Babalı
 "kod adı VXA" (Mehriban Ələkbərzadə) 2023
 "Vaqif dünyası"(Bəhruz Vaqifoğlu) 2023
 "The Müqəssir"(Abdulla Elşadlı) 2023
 "Əlvida Cəmilə"(İmran Əli) 2023
 Novruz bayramı. Xıdır baba (Nicat Kazım) 2024
 "Əsrə bərabər gün" (Mehriban Ələkbərzadə) 2024
 "İblis və…" (Mehriban Ələkbərzadə) 2024
 "Dimetos" (Mirzə Nicat) 2024
 "Ledi Maqbet" (Nicat Kazımov) 2024
 "Şah Abbasnamə"(Nicat Kazımov) 2025
 "BAŞ"(Mehriban Ələkbərzadə) 2025
 Vəziri Xani Lənkəran(Gümrah Ömər) 2025
 "Gözəl və Bədheybət"(Anar Məmmədov) 2025

 Tanıtım musiqisi 
 İçəri şəhər Əks-Səda(2014)
 Xoşbəxtliyin açarı(2016)
 Ailə bir ağacdır(2016)
 Qəribə insan(2019)
 Xocalı Nişanəsi (2021)
 Coğrafiya müəllimi(2023)

 Məqalələr 
 Biz hansı musiqini dinləməliyik
 Azərbaycan himni "qəmlidirmi"?
 Azərbaycanlılar niyə operaya baxmır?
 Bəstəkarı texnik kimi görmək doğru deyil

 Həmçinin bax 

 İstinadlar 

 Xarici keçidlər 

Kateqoriya:Azərbaycan bəstəkarları
Kateqoriya:Azərbaycan film bəstəkarları